ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
137.67 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 15 లక్షలకు పైగా డోసులు నిర్వహణ
98.39 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,563 కొత్త కేసులు నమోదు
దేశవ్యాప్త క్రియాశీల కేసుల సంఖ్య 82,267; ఇది 572 రోజుల కనిష్ట స్థాయి
వారపు పాజిటివిటీ రేటు  గత 36 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 15,82,079 డోసులతో కలిపి, 137.67 కోట్ల డోసులను  టీకా కార్యక్రమం అధిగమించింది. 1,44,91,123 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,261
|
|
రెండో డోసు
|
|
96,45,996
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,83,973
|
|
రెండో డోసు
|
|
1,67,72,043
|
|
18-44 ఏళ్ల వారు
|
|
మొదటి డోసు
|
|
48,68,79,459
|
|
రెండో డోసు
|
|
29,37,59,017
|
|
45-59 ఏళ్ల వారు
|
|
మొదటి డోసు
|
|
19,15,95,978
|
|
రెండో డోసు
|
|
14,00,66,251
|
|
60 ఏళ్లు పైబడినవారు
|
|
మొదటి డోసు
|
|
11,97,15,150
|
|
రెండో డోసు
|
|
8,95,16,231
|
|
మొత్తం
|
|
1,37,67,20,359
గత 24 గంటల్లో 8,077 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,87,017 కు పెరిగింది.
దేశవ్యాప్త రికవరీ రేటు 98.39 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 53వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,563 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 82,267. ఇది 572 రోజుల కనిష్ట స్థాయి. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,77,055 పరీక్షలు చేశారు. దేశవ్యాప్తంగా ఇప్పటివరకు 66.51 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.60 శాతంగా ఉంది. గత 36 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.75 శాతంగా ఉంది. రోజువారీ పాజిటివిటీ రేటు గత 77 రోజులుగా 2 శాతం కంటే తక్కువగా, 112 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
అస్సాంసహా ఈశాన్యమంతటా పెట్రో రసాయనాల రంగం వృద్ధి దిశగా కృషిని ప్రశంసించిన ప్రధానమంత్రి
అస్సాం పెట్రో రసాయనాల ప్లాంటు నుంచి బంగ్లాదేశ్కు తొలిసారి మిథనాల్ ఎగుమతిని ప్రధానమంత్రి శ్రీ నరేంద్ర మోదీ అభినందించారు. ఈ మేరకు పెట్రో రసాయనాల రంగంలో అస్సాంను ప్రధాన ఎగుమతిదారుగా నిలిపే దిశగా సాగుతున్న కృషిని ఆయన ప్రశంసించారు.
ఈ మేరకు అస్సాం ముఖ్యమంత్రి శ్రీ హిమంత బిశ్వ శర్మ ట్వీట్కు ప్రతిస్పందనగా పంపిన సందేశంలో:
“అస్సాంసహా ఈశాన్య భారతమంతటా పెట్రో రసాయనాల రంగం వృద్ధికి మరింత ఉత్తేజమిచ్చే కృషికి ఈ పరిణామం నిదర్శనం” అని ప్రధానమంత్రి కొనియాడారు.
(
కార్మిక, ఉపాధికల్పన మంత్రిత్వ శాఖ
కోవిడ్-19ని సమర్ధంగా ఎదుర్కొని సమస్య నుంచి భారతదేశం బయటపడుతుందన్న ధీమాను వ్యక్తం చేసిన గంగ్వర్ ఐ ఎల్ సి 109వ సదస్సును ఉద్దేశించి ప్రసంగించిన గంగ్వర్
కోవిడ్-19 మహమ్మారిని సమర్ధంగా ఎదుర్కొని సమస్య నుంచి బయటపడి మరింత బలోపేతం కాడానికి భారతదేశం చిత్తశుద్ధితో అన్ని ప్రయత్నాలు చేసి విజయం సాధించడానికి సిద్ధంగా ఉందని కేంద్ర కార్మిక ఉపాధి కల్పనాశాఖ  సహాయ మంత్రి శ్రీ సంతోష్ గంగ్వర్ అన్నారు. అలీన ఉద్యమ దేశాల కార్మికశాఖల మంత్రుల సమావేశంలో గంగ్వర్ ప్రసంగించారు. నిన్న సాయంకాలం వర్చువల్ విధానంలో ఐ ఎల్ సి 109వ సదస్సు జరిగింది. కోవిడ్ ప్రపంచదేశాల్లో అన్ని రంగాలు, అన్ని వర్గాలకు చెందిన ప్రజలపై తీవ్ర ప్రతికూల ప్రభావాన్ని చూపిందని ఆయన అన్నారు. కోవిడ్ వల్ల అనేకమంది ప్రాణాలు కోల్పోయారని, జీవనోపాధి తగ్గడంతో ఆర్ధికవ్యవస్థలు మందగించాయని అన్నారు. దీని ప్రభావం బలహీనవర్గాలపై మరింత ఎక్కువగా ఉందని గంగ్వర్ పేర్కొన్నారు. పరిస్థితిని ఎదుర్కొని సమస్య నుంచి బయటపడడానికి ఆరోగ్య సంరక్షణ, సామాజిక రక్షణ, ఉపాధి కల్పనలాంటి అంశాలపై దృష్టి సారించి ప్రాధాన్యత ఇవ్వవలసి ఉంటుందని మంత్రి అన్నారు. కోవిడ్ సమస్యను సమర్ధంగా ఎదుర్కొనే అంశానికి ప్రాధాన్యత ఇస్తూ వాణిజ్య కార్యకలాపాలు సజావుగా సాగడానికి, ఆదాయ భద్రత కల్పించడానికి ముఖ్యంగా ప్రతి ఒక్కరి సంక్షేమానికి దోహదపడే విధానాల రూపకల్పనపై ప్రభుత్వాలు దృష్టి సారించవలసి ఉంటుందని అన్నారు.
కోవిడ్ ను నివారణ, కట్టడికి ప్రాధాన్యత ఇస్తున్న భారత ప్రభుత్వం భారీ టీకాల కార్యక్రమాన్ని అమలు చేస్తున్నదని గంగ్వర్ వివరించారు. దీనిలో భాగంగా ఇంతవరకు 22.3 కోట్ల మందికి టీకాలు ఇచ్చామని అన్నారు. ప్రభుత్వం అమలు చేస్తున్న చర్యల వల్ల ప్రజలు, ప్రజల స్థితిగతుల్లో గణనీయమైన మార్పులు రావడమే కాకుండా పని చేసే విధానాల్లో మార్పులకు రంగం సిద్దమయ్యిందని మంత్రి అన్నారు. డిజిటల్ విధానాల వినియోగంవల్ల సమస్యలు ఎదురైనప్పటికి ఉపాథి అవకాశాలు మెరుగు పడ్డాయని మంత్రి వివరించారు. అన్ని రంగాల్లో పనిచేస్తున్న కార్మికులకు సామజిక భద్రత కల్పించడానికి భారతదేశం చట్టాలను రూపొందించి అమలు చేస్తున్నదని గంగ్వార్ వివరించారు.
ముఖ్యమైన ఉపాధి రంగానికి ప్రత్యేక ప్రాధాన్యత ఇస్తున్న భారతదేశం వివిధ పథకాలు,కార్యక్రమాలను అమలు చేస్తూ ఉపాధి అవకాశాలను మెరుగుపరచడానికి కృషి చేస్తున్నాడని గంగ్వార్ తెలిపారు. ఇదే సమయంలో ఆరోగ్య, ఆర్ధకరంగాల అభివృద్ధి చేయడానికి చర్యలను అమలు చేస్తున్నదని తెలిపారు. ఆర్ధిక వ్యవస్థను బలోపేతం చేసి స్వావలంబన సాధించడానికి 27 వేల బిలియన్ కోట్ల రూపాయల వ్యయంతో ఆత్మ నిర్భర్ భారత్ కార్యక్రమాన్ని అమలు చేస్తున్నదని మంత్రి వివరించారు. దీనిలో భాగంగా ప్రభుత్వం జీతాలతో 24% ను ఇపిఎఫ్ గా చెల్లిస్తున్నదని అన్నారు. గత మూడు సంవత్సరాల కాలంలో ముద్ర యోజనగా తొమ్మిది వేల బిలియన్ రూపాయలను పంపిణీ చేశామని మంత్రి తెలిపారు. ఇందులో 70% మంది మహిళల ఖాతాలు ఉన్నాయని వివరించారు.
గ్రామీణ భారతదేశానికి మహాత్మా గాంధీ నరేగా పథకం కింద గత ఆర్థిక సంవత్సరంలోనే 3.9 బిలియన్ పని దినాల ఉపాధి కల్పించామని తెలిపిన మంత్రి దీనివల్ల రోజువారీ వేతనాలు పెరిగాయని అన్నారు.
ప్రధాన మంత్రి కార్యాలయం
రాధాస్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో భేటీ అయినప్రధాన మంత్రి
రాధా స్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో ప్రధాన మంత్రి శ్రీ నరేంద్ర మోదీ ఈ రోజు న భేటీ అయ్యారు.
ప్రధాన మంత్రి ఒక ట్వీట్ లో –
రాధా స్వామి సత్సంగ్ బియాస్ కు చెందిన బాబా గురీందర్ సింహ్ ధిల్లోన్ తో సమావేశమయ్యే గౌరవం ఈ రోజు న నాకు లభించింది. ఆర్ఎస్ఎస్ బి యొక్క సామాజిక సేవ కార్యక్రమాలు కొనియాడ దగ్గవి.’’ అని పేర్కొన్నారు.
ఉప రాష్ట్రపతి సచివాలయం
ప్రజా ప్రతినిధుల పని తీరు, దీర్ఘకాలిక ప్రయోజనాలే ఓటు వేసేందుకు కొలమానం కావాలి – ఉపరాష్ట్రపతి
• పాలన కేంద్రిత ఓటర్ల ద్వారానే పౌర కేంద్రిత పాలన సాధ్యం
• ప్రజలందరి జీవన సౌలభ్యం కోసం పాలనను మరింత క్రమబద్ధీకరించాల్సిన అవసరం ఉంది
• విశ్రాంత సివిల్ సర్వీసు అధికారి శ్రీ శైలేంద్ర జోషి రాసిన ‘ఎకో టి కాలింగ్’ పుస్తక తెలుగు సేత “సుపరిపాలన”ను ఆవిష్కరించిన ఉపరాష్ట్రపతి
• కొత్త సివిల్ సర్వీసు అధికారులకు కరదీపికలా పని చేస్తుందని అభినందన
ప్రజా ప్రతినిధుల పని తీరు, దీర్ఘకాలిక ప్రజా ప్రయోజనాలే కొలమానంగా ప్రజలు ఓటు హక్కును వినియోగించుకోవాలని అని ఉపరాష్ట్రపతి శ్రీ ముప్పవరపు వెంకయ్య నాయుడు తెలిపారు. పోటీ చేసే వారి క్యారక్టర్ , కెపాసిటీ , క్యాలిబర్ , కాండక్ట్  ఆధారంగానే ఎన్నుకోవాలని, అలా గాక క్యాస్ట్ , కమ్యూనిటీ , క్రిమినాలిటీ , కరెన్సీ  ఆధారంగా ఎన్నుకోవడం వల్ల అభివృద్ధి కుంటుపడుతుందని సూచించారు. పౌర కేంద్రిత పాలన రావాలంటే, పాలనా కేంద్రిత ఓటు వినియోగం ద్వారానే వస్తుందని సూచించారు.
తెలంగాణ ప్రభుత్వ మాజీ ప్రధాన కార్యదర్శి డాక్టర్ శైలేంద్ర కుమార్ జోషి రచించిన ‘ఎకో టి కాలింగ్’ పుస్తక తెలుగు సేత “సుపరిపాలన”ను హైదరాబాద్ లోని తమ నివాసంలో ఆవిష్కరించారు. ఈ సందర్భంగా పాలనా నమూనాలో వస్తున్న మార్పుల గురించి వివరించిన ఉపరాష్ట్రపతి, ప్రభుత్వం కంటే పాలనే కీలకమైనదని, పాలనా ప్రక్రియలో ప్రజలను భాగస్వాములను చేయవలసిన అవసరం ఉందని సూచించారు. శాసనాలు చేయడం, అమలు పరచడం, మూల్యాంకనం చేయడం లాంటి అన్ని విభాగాల్లో పాలు పంచుకునేందుకు పౌరులకు అవకాశం కల్పించాల్సిన అవసరాన్ని ఉపరాష్ట్రపతి నొక్కి చెప్పారు. సౌకర్యాల కల్పనతో పాటు ప్రజలకు అడ్డంకులు లేని ఆనందమయ జీవితాన్ని కల్పించడమే సుపరిపాలన ధ్యేయమని తెలిపారు.
ఎన్నికైన ఏ ప్రభుత్వమైనా ప్రజా విశ్వాసంతోనే గెలిచిందనే విషయాన్ని గుర్తుంచుకోవాలన్న ఉపరాష్ట్రపతి, ప్రతి ప్రతినిధులు తమ పదవికి సంబంధించిన బాధ్యతలను త్రికరణశుద్ధిగా నిర్వహించాలని, ప్రజలకు పరిపూర్ణమైన సేవలు అందించాలని సూచించారు. పౌరుల జీవన సౌలభ్యాన్ని మెరుగు పరించేందుకు ప్రభుత్వం చేస్తున్న అభివృద్ధి కార్యక్రమాలను క్రమబద్ధీకరించాల్సిన అవసరం ఉందన్నారు.
కొత్తగా సివిల్ సర్వీసుల్లోకి వచ్చే వారికి ఈ పుస్తకం కరదీపికలా పని చేస్తుందన్న ఉపరాష్ట్రపతి, పథకాల అమలులో ఎదురయ్యే సమస్యలు, ఒత్తిడులు, అడ్డంకులు వంటి ఎన్నో అంశాలను ఇందులో చర్చించినట్లు తెలిపారు. వార్షిక బడ్జెట్ మొదలుకుని ఆత్మనిర్భర భారత్, మిషన్ కర్మయోగి, వ్యవసాయం, రహదారి భద్రత, భూ సేకరణలో మానవతా కోణం, సాంకేతిక విద్య, పర్యావరణం, కోర్టు వివాదాలు, సహకార ఉద్యమం సహా జాతీయ పర్వదినాలు, పండుగల గురించి కూడా ఇందులో ప్రస్తావన ఉందన్నారు.
ప్రజలు తీసుకోవలసిన ఆహారం, ఆరోగ్యం, థర్డ్ జండర్స్, న్యాయం లాంటి అనేక అంశాల మీద తమ అభిప్రాయాలను వెలువరించిన ఈ పుస్తకం, ఉద్యోగంతో పాటు సమాజం పట్ల శ్రీ జోషి గారు చేసిన అధ్యయనాన్ని తెలియజేస్తుందన్న ఉపరాష్ట్రపతి, రచయిత డాక్టర్ ఎస్కే జోషితో పాటు సరళమైన, చక్కని తెలుగులో అనువాదం చేసిన శ్రీ అన్నవరపు బ్రహ్మయ్యకు అభినందనలు తెలిపారు.
ప్రస్తుతం కోవిడ్ నిబంధనల నేపథ్యంలో ఈ పుస్తకాన్ని నిరాడంబరంగా విడుదల చేయడం జరిగిందని, ప్రజలందరికీ ఈ పుస్తకం గురించి తెలియాల్సిన అవసరం ఉందని ఉపరాష్ట్రపతి అభిప్రాయపడ్డారు. మూసి ఉంచిన గదుల్లో కాకుండా, ఆరుబయట మంచి గాలిని ఆస్వాదించడం లాంటి వాటి ద్వారా కోవిడ్ మహమ్మారి వ్యాప్తి రాకుండా ఆడ్డుకోవచ్చన్న ఆయన, గ్రామీణ ప్రాంతాల ప్రజలు కోవిడ్ మహమ్మారి బారిన తక్కువ పడడానికి ఇది కూడా ఓ కారణమన్నారు. అందుకే వీలైనంత వరకూ ప్రకృతి ఒడిలో గడిపేందుకు ప్రయత్నించాలని సూచించారు.
ఈ కార్యక్రమంలో పుస్తక రచయిత డాక్టర్ ఎస్.కె.జోషి, అనువాదకుడు శ్రీ బ్రహ్మయ్య సహా వారి మిత్రులు, కుటుంబ సభ్యులు పాల్గొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కతువా, దోడా, ఉధంపూర్, రియాసి జిల్లాల్లో 23 రోడ్లు, వంతెనల ప్రాజెక్టులను ప్రారంభించిన కేంద్ర మంత్రి డాక్టర్ జితేంద్ర సింగ్
సుమారు 73 కోట్ల రూపాయల వ్యయంతో ప్రాజెక్టులు ఈ ప్రాంతంలో 35,000 మందికి పైగా ప్రయోజనం
జమ్మూ ప్రాంతంలోని కతువా, దోడా, ఉధంపూర్, రియాసి జిల్లాల్లో 23 రోడ్లు, వంతెనల ప్రాజెక్టులను కేంద్ర ఈశాన్య ప్రాంతాల అభివృద్ధి , పీఎంఓ, సిబ్బంది, ప్రజాసమస్యలు, పెన్షన్లు, అణువిద్యుత్, అంతరిక్షం శాఖల సహాయ మంత్రి  డాక్టర్ జితేంద్ర సింగ్ ఈ రోజు ఆవిష్కరించారు. సుమారు 73 కోట్ల రూపాయల వ్యయం మరియు 111 కిలోమీటర్ల పొడవు గల ఈ ప్రాజెక్టులు ఈ ప్రాంతంలోని 35,000 మందికి పైగా ప్రజలకు ప్రయోజనం చేకూరుస్తాయని ఆయన అన్నారు. అన్ని ప్రాజెక్టులలో పిఎమ్జిఎస్వై కింద నిర్మించిన 15 రోడ్లు, ప్రజలకు మంచి అనుసంధానం కోసం 8 వంతెనలు ఉన్నాయి.
ఈ ప్రాజెక్టులను ఈ-ప్రారంభోత్సవం చేస్తు డాక్టర్ జితేంద్ర సింగ్ మాట్లాడుతూ గత కొన్ని నెలలుగా కోవిడ్ 19 మహమ్మారి ఎదుర్కొంటున్న తీవ్రమైన సవాళ్లు ఉన్నప్పటికీ, కొన్ని ప్రాజెక్టులను మినహాయించి చాల మటుకు నిర్ణీత కాలపరిమితిలో పూర్తయ్యాయి. సవాళ్లు ఉన్నప్పటికీ, దేశం అభివృద్ధి వేగంతో మరియు ముఖ్యంగా జమ్మూ కాశ్మీర్ యుటి అభివృద్ధిలో రాజీపడలేదని ఆయన ఉద్ఘాటించారు. గత ఏడాది 800 కిలోమీటర్లతో పోల్చితే ఈ ఆర్థిక సంవత్సరంలో ఇప్పటివరకు 1150 కిలోమీటర్ల రోడ్లు నిర్మించినట్లు ఆయనకు అధికారులు సమాచారంఇచ్చారు.
.
మోడీ ప్రభుత్వంగత 6 సంవత్సరాలలో, పని సంస్కృతిలో పెను మార్పు వచ్చిందని, ఇతర పరిగణనల కంటే అవసరాల ఆధారంగా అవసరాలను బట్టి ప్రాజెక్టులు క్లియర్ చేయబడుతున్నాయని ఆయన అన్నారు. దాదాపు 2/3 వ కేటాయింపు ఉధంపూర్, కథువా మరియు దోడ యొక్క కొండ మరియు నిరాశ్రయులైన భూభాగాలకు పిఎమ్జిఎస్వై నిధులు ఖర్చు చేయడమే దీనికి నిదర్శనం అని అన్నారు. రూ .4175 కోట్ల పిఎమ్జిఎస్వై నిధులలో సుమారు రూ. 3884 కోట్లు పైన పేర్కొన్న మూడు ప్రాంతాలకు కేటాయించామని అన్నారు. పూర్తయిన ప్రాజెక్టులను అధికారిక ప్రారంభోత్సవం కోసం వేచి లేకుండా. ప్రజల అవసరాలకు అనుగుణంగా ప్రారంభించేలా ప్రభుత్వం ప్రాధాన్యత ఇచ్చిందని, వివిధ అభివృద్ధి ప్రాజెక్టులను అధికారికంగా ప్రారంభించడం కోసం ప్రజలు ఎలాంటి ఇబ్బందులను ఎదుర్కోవద్దని ప్రధాని శ్రీ మోడీ అన్న విషయాన్ని ఆయన చెప్పారు. కోవిడ్ 19 సంక్షోభం వంటి వివిధ అవరోధాలు ఉన్నప్పటికీ, గత ఆరు సంవత్సరాల్లో ప్రారంభించిన అన్ని ప్రాజెక్టులను సమయానుసారంగా పూర్తి చేయడంలో ప్రభుత్వం స్థిరంగా ఉందని, కట్టుబడి ఉందని ఆయన అన్నారు.
జిల్లా రియాసిలో నిర్మించిన వివిధ అభివృద్ధి ప్రాజెక్టులపై అవగాహన కల్పిస్తూ ఫ్రాన్స్లోని పారిస్లోని ఈఫిల్ టవర్ కంటే 35 మీటర్ల ఎత్తులో ఉన్న రియాసి జిల్లాలో ప్రపంచంలోనే ఎత్తైన రైల్వే వంతెన నిర్మిస్తున్నట్లు డాక్టర్ జితేంద్ర సింగ్ చెప్పారు.
ముగింపులో, డాక్టర్ జితేంద్ర సింగ్ సమయపాలనకు కట్టుబడి ఉండాలని మరియు ప్రాధాన్యత ప్రాతిపదికన భూసేకరణ మరియు అటవీ క్లియరెన్స్ను వేగంగా ట్రాక్ చేయాలని అధికారులను కోరారు, తద్వారా అభివృద్ధి పనులు అడ్డంకులు లేకుండా కొనసాగుతాయని అన్నారు. .
సమాచార, ప్రసార మంత్రిత్వ శాఖ
దూరదర్శన్ నేషనల్ లో ప్రఖ్యాత రామాయణం సీరియల్ పునఃప్రసారం
దేశంలో ప్రస్తుతం చోటు చేసుకున్న కరోనా వైరస్ పరిస్థితులను దృష్టిలో ఉంచుకుని, 21 రోజుల పాటు లాక్ డౌన్ సందర్భంగా ఇళ్ళకు పరిమితమైన ప్రజల ఆసక్తిని దృష్టిలో ఉంచుకుని కేంద్ర సమాచార ప్రసార మంత్రిత్వ శాఖ మరియు ప్రసార భారతి 2020 మార్చి 28 శనివారం నుంచి దూరదర్శన్ నేషనల్ లో రామానంద సాగర్ యొక్క రామాయణాన్ని ప్రసారం చేయాలని నిర్ణయించాయి.
ఈ ప్రకటన చేస్తూ కేంద్ర మంత్రి శ్రీ ప్రకాష్ జవదేకర్ రామాయణాన్ని తిరిగి ప్రసారం చేస్తున్నందుకు సంతోషం వ్యక్తం చేశారు.
ప్రతి రోజు ఉదయం 9 గంటల నుంచి 10 గంటల వరకూ మరియు రాత్రి 9 గంటల నుంచి 10 గంటల వరకూ రెండు సమయాల్లో ఇది ప్రసారం అవుతుంది, సాయంత్రం ప్రసారం చేసిన భాగాన్ని తర్వాత రోజు ఉదయం ప్రసారం చేయడం జరుగుతుందని వివరించారు.
ఈ ధారావాహిక పట్ల ప్రజల అపారమైన ఆసక్తిని మరియు దీని పునఃప్రసారం కోసం ప్రజల్లో ఉన్న డిమాండ్ ను దృష్టిలో ఉంచుకుని ఈ నిర్ణయం తీసుకున్నారు. ఈ ధారావాహిక పునఃప్రసారం కోసం యుద్ధ ప్రాతిపదికన పని చేసిన దూరదర్శన్ బృందాన్ని ప్రసార భారతి సి.ఈ.వో. శ్రీ శశిశేఖర్ వెంపటి అభినందించారు. దూరదర్శన్ లో ఈ ధారావాహికను అందుబాటులోకి తీసుకొచ్చిన సాగర్ కుటుంబానికి ఆయన కృతజ్ఞతలు తెలిపారు.
కోవిడ్ -19 పై అవగాహన కల్పించేందుకు ప్రసార భారతి ప్రత్యేక ప్రయత్నాలు చేస్తోంది. నూతన ప్రసారాల విభాగం ఉదయం 8 నుంచి 9 గంటల వరకు మరియు సాయంత్రం 8 గంటల నుంచి 9 గంటల వరకూ హిందీ మరియు ఆంగ్లంలో ప్రత్యేక బులెటిన్లను ప్రసారం చేస్తోంది. అదే విధంగా అనేక ప్రత్యేక కార్యక్రమాలను డి.డి.న్యూస్ మరియు డి.డి.ఇండియా కూడా ప్రసారం చేస్తున్నాయి.
(Visitor Counter : 114
మానవ వనరుల అభివృద్ధి మంత్రిత్వ శాఖ
నాలుగేళ్ల సమీకృత టీచర్ ఎడ్యుకేషన్ ప్రోగ్రామ్ను నోటిఫై చేసిన విద్యా మంత్రిత్వ శాఖ
జాతీయ విద్యా విధానం 2020 ప్రధాన అమలు విధానాలలో ఒకటైన ద్వంద్వ ప్రధాన హోలిస్టిక్ బ్యాచిలర్స్ డిగ్రీని విద్యా మంత్రిత్వ శాఖ నోటిఫై చేసింది. రెండు డిగ్రీ కోర్సులను కలుపుకొని నాలుగు సంవత్సరాల కాలంలో అందించేలా ఈ డిగ్రీ కోర్సును విద్యాశాఖ తయారు చేసింది. ఈ ఇంటిగ్రేటెడ్ ఎడ్యుకేషన్ ప్రోగ్రామ్ను  నోటిఫై చేసింది. బీఏ, బీఈడీ/ బీఎస్సీ, బీఈడీ మరియు బీకామ్, బీఈడీ వంటి వివిధ ఐటీఈపీ కార్యక్రమాలను నోటిఫై చేసింది. ఎన్ఈపీ,2020 ప్రకారం 2030 సంవత్సరం నుండి ఉపాధ్యాయుల ఎంపికలు కేవం ITEP ద్వారా మాత్రమే ఉంటాయి. దేశవ్యాప్తంగా ఎంపిక చేసిన 50 వివిధ రకాల సంస్థలలో ఇది మొదట ప్రయోగాత్మకంగా అందించబడుతోంది. విద్యా మంత్రిత్వ శాఖ ఆధ్వర్యంలోని నేషనల్ కౌన్సిల్ ఫర్ టీచర్ ఎడ్యుకేషన్  ఈ కోర్సు యొక్క పాఠ్యాంశాలను రూపొందించింది, ఇది విద్యార్థి-ఉపాధ్యాయుడు విద్యలో డిగ్రీని పొందేందుకు అలాగే చరిత్ర, గణితం, సైన్స్ , కళలు, ఆర్థిక శాస్త్రం లేదా వాణిజ్యం.వంటి ప్రత్యేక విభాగాలను పొందేలా రూపొందించిన కోర్సు. ఐటీఈపీ విధానం అత్యాధునిక బోధనా శాస్త్రాన్ని అందించడమే కాకుండా, బాల్య సంరక్షణ మరియు విద్య , ప్రాథమిక అక్షరాస్యత మరియు సంఖ్యాశాస్త్రం , సమగ్ర విద్య, భారతదేశం మరియు దాని విలువలు/నైతికత/ కళలే/సంప్రదాయాలు ఇతరాలపై అవగాహనను కల్పిస్తుంది. బోధనను వృత్తిగా ఎంచుకునే విద్యార్థులందరికీ సెకండరీ తర్వాత ఐటీఈపీ సంవత్సరం అందుబాటులో ఉంటుంది. ఈ ఇంటిగ్రేటెడ్ కోర్సు విద్యార్థులకు ప్రయోజనం చేకూరుస్తుంది. ఎందుకంటే డిగ్రీ పూర్తి చేసిన వారు ప్రస్తుత బీఈడీ చేయాలంటే ఐదు సంవత్సరాల కాలం పడుతోంది. ఐడీఈపీని నాలుగు సంవత్సరాలలో పూర్తి చేయడం ద్వారా ఒక సంవత్సర కాలం ఆదా అవుతుంది. 2022-23 అకడమిక్ సెషన్ నుండి నాలుగు సంవత్సరాల ఐటీఈపీ ప్రారంభం అవుతుంది. నేషనల్ కామన్ ఎంట్రన్స్ టెస్ట్  ద్వారా నేషనల్ టెస్టింగ్ ఏజెన్సీ  దీనికి సంబంధించిన తగు అడ్మిషన్ను నిర్వహిస్తుంది. ఈ కోర్సును మల్టీడిసిప్లినరీ సంస్థలు అందిస్తాయి. పాఠశాల ఉపాధ్యాయులకు కనీస డిగ్రీ అర్హతగా మారుతుంది. జాతీయ విద్యా విధానం 2020 యొక్క ప్రధాన ఆదేశాలలో ఒకదానిని నెరవేర్చడంలో నాలుగు సంవత్సరాల ఐటీఈపీ ఒక మైలురాయి లాంటిది. మొత్తం ఉపాధ్యాయ విద్యా రంగం పునరుద్ధరణకు ఈ కోర్సు గణనీయంగా దోహదపడుతుంది. భారతీయ విలువలు మరియు సంప్రదాయాలపై ఆధారపడిన బహుళ-క్రమశిక్షణా వాతావరణం ద్వారా ఈ కోర్సు నుండి ఉత్తీర్ణత సాధించే భావి ఉపాధ్యాయులు 21వ శతాబ్దపు అవసరాలను, ప్రపంచ ప్రమాణాలకు అనుగుణంగా తీర్చిదిద్దుతారు మరియు అందువల్ల నూతన భారతదేశ భవిష్యత్తును రూపొందించడంలో చాలా వరకు సహాయపడుతారు.
ప్రధాన మంత్రి కార్యాలయం
అస్సాంలోని చమురు బావిలో బ్లోఅవుట్ మరియు అగ్ని ప్రమాదం అనంతర పరిస్థితిని సమీక్షించిన - ప్రధానమంత్రి.
అస్సాంలోని టిన్సుకియా జిల్లా లోని ఆయిల్ ఇండియా లిమిటెడ్ సంస్థకు చెందిన చమురు బావి నంబర్ బాగ్జన్-5 లో బ్లోఅవుట్ మరియు అగ్ని ప్రమాదం వల్ల సంభవించిన పరిస్థితిని ప్రధానమంత్రి శ్రీ నరేంద్రమోదీ ఈ రోజు సమీక్షించారు.
ఈ సమీక్షా సమావేశంలో హోంమంత్రి శ్రీ అమిత్ షా, పెట్రోలియం, సహజవాయువు శాఖ మంత్రి శ్రీ ధర్మేంద్ర ప్రధాన్, అస్సాం ముఖ్యమంత్రి శ్రీ సర్బానంద సోనోవాల్, ఇతర కేంద్ర మంత్రులతో పాటు భారత ప్రభుత్వ సీనియర్ అధికారులు పాల్గొన్నారు.
ఈ బావి నుండి అనియంత్రిత వాయువు 2020 మే 27వ తేదీన లీక్ అవడం ప్రారంభమైంది. ఆ తరువాత లీక్ను నియంత్రించడానికి ప్రయత్నాలు కొనసాగుతూండగా, 2020 జూన్ 9వ తేదీన బావిలో మంటలు చెలరేగాయి. చుట్టుపక్కల ప్రాంతాల్లో నివసిస్తున్న కుటుంబాలను సురక్షిత తరలించారు. వారి కోసం, ఆయిల్ ఇండియా లిమిటెడ్ సహకారంతో రాష్ట్ర ప్రభుత్వం సహాయ శిబిరాలను ఏర్పాటు చేసింది. ఈ సహాయ శిబిరాల్లో సుమారు 9,000 మంది ప్రజలు నివసిస్తున్నారు. తక్షణ సహాయం కింద, జిల్లా పాలనా యంత్రాంగం గుర్తించిన 1,610 కుటుంబాలకు ఒక్కొక్క కుటుంబానికీ 30,000 రూపాయలు చొప్పున మంజూరు చేశారు.
బాధిత కుటుంబాలకు మద్దతుగా తగిన సహాయం మరియు పునరావాసం కల్పించడానికి భారత ప్రభుత్వం పూర్తిగా కట్టుబడి ఉందనీ, ఈ దురదృష్టకర సంఘటన కారణంగా నెలకొన్న కష్ట సమయంలో, భారత ప్రభుత్వం, రాష్ట్ర ప్రభుత్వంతో కలిసి నిలబడుతుందని, అస్సాం ముఖ్యమంత్రి ద్వారా ప్రధానమంత్రి అస్సాం ప్రజలకు హామీ ఇచ్చారు. భవిష్యత్తులో ఉపయోగపడే విధంగా ప్రస్తుత సంఘటనను అధ్యయనం చేసి వివరాలను నమోదు చేయాలని, పెట్రోలియం, సహజవాయువు మంత్రిత్వ శాఖను ప్రధానమంత్రి ఆదేశించారు. భవిష్యత్తులో ఇలాంటి ప్రమాదాలను నివారించడానికి మరియు అవి సంభవించినప్పుడు అటువంటి విపత్తులను ఎదుర్కోవటానికి వీలుగా మరింత సామర్థ్యాలను, నైపుణ్యాలనూ, మన స్వంత సంస్థలలోనే అభివృద్ధి చేయాలని ఆయన సూచించారు.
బావి నుండి వాయువు ప్రవాహాన్ని నియంత్రించడానికీ మరియు దానిని నిలిపివేయడానికీ, భారతీయ మరియు విదేశీ నిపుణుల సహాయంతో వివరణాత్మక ప్రణాళికను రూపొందించినట్లు సమీక్ష సమావేశంలో తెలియజేశారు. సిద్ధం చేసిన షెడ్యూల్ ప్రకారం ఈ ప్రణాళిక అమలు చేయడం కొనసాగుతోంది. అవసరమైన అన్ని భద్రతా జాగ్రత్తలు తీసుకున్న తరువాత 2020 జూలై 7వ తేదీన బావిని మూసివేయాలని ప్రతిపాదించారు.
ఆర్ధిక వ్యవహారాల మంత్రివర్గ సంఘం
2023 -24 సీజన్కు సంబంధించి ముడి జూట్కు కనీస మద్దతు ధర కు ఆమోదం తెలిపిన మంత్రివర్గం
గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ..2023-24 సీజన్లో ముడి జూట్కు కనీస మద్దతు ధర కి ఆమోదం తెలిపింది. వ్యవసాయ ఖర్చులు మరియు ధరల కమిషన్  సిఫార్సుల ఆధారంగా ఆమోదం పొందింది.
2023-24 సీజన్లో ముడి జూట్ ఎంఎస్పి  క్వింటాల్కు రూ.5050/-గా నిర్ణయించబడింది. ఇది మొత్తం భారతదేశ సగటు ఉత్పత్తి వ్యయం కంటే 63.20 శాతం రాబడిని నిర్ధారిస్తుంది. 2023-24 సీజన్ కోసం ప్రకటించిన ముడి జూట్ యొక్క ఎంఎస్పి 2018-19 బడ్జెట్లో ప్రభుత్వం ప్రకటించినట్లుగా, మొత్తం భారతదేశం వెయిటెడ్ సగటు ఉత్పత్తి వ్యయం కనీసం 1.5 రెట్లు ఎంఎస్పిని నిర్ణయించే సూత్రానికి అనుగుణంగా ఉంది.
ఇది లాభానికి సంబంధించిన మార్జిన్గా కనీసం 50 శాతం హామీ ఇస్తుంది. జనపనార ఉత్పత్తిదారులకు మెరుగైన ప్రతిఫలాన్ని అందించడానికి మరియు నాణ్యమైన జనపనార ఫైబర్ను ప్రోత్సహించడానికి ఇది ముఖ్యమైన మరియు ప్రగతిశీల దశలలో ఒకటి.
ప్రైస్ సపోర్టు కార్యకలాపాలను చేపట్టడానికి జ్యూట్ కార్పొరేషన్ ఆఫ్ ఇండియా  కేంద్ర ప్రభుత్వ నోడల్ ఏజెన్సీగా కొనసాగుతుంది మరియు అటువంటి కార్యకలాపాలలో ఏవైనా నష్టాలు ఉంటే కేంద్ర ప్రభుత్వం పూర్తిగా రీయింబర్స్ చేస్తుంది.
వాణిజ్యం, పరిశ్రమల మంత్రిత్వ శాఖ
బొగ్గు తరలింపునకు లాజిస్టిక్ ఖర్చులు తగ్గించేందుకు పి.ఎం. గతిశక్తి మిషన్
2025-26 సంవత్సరం నాటికి 1 బిలియన్ టన్నుల బొగ్గు ఉత్పత్తి ప్రయత్నాన్ని సమీక్షించిన నీతి ఆయోగ్
బొగ్గు ఉత్పత్తిని పెంపొందించడానికి పీఎం గతిశక్తికి అనుగుణంగా సమీకృత మౌలిక సదుపాయాలు సమష్టి కృషి.
ఛత్తీస్ ఘడ్,ఒడిషాలలో బొగ్గు తరలింపును పెంచేందుకు 14 రైల్వే మౌలిక సదుపాయాల ప్రాజెక్టులు అమలులో ఉన్నాయి.
2025-26 ఆర్థిక సంవత్సరానికి 1బిలియన్ టన్నుల బొగ్గు ఉత్పత్తి చేయడానికి సంబంధించి కోల్ ఇండియా లిమిటెడ్ చేపట్టిన మిషన్ విషయమై చర్చించేందుకు నీతి ఆయోగ్ సిఇఒ అధ్యక్షతన ఒక సమావేశం ఏర్పాటు చేయడం జరిగింది. బొగ్గు భారతదేశానికి ప్రాథమిక దేశీయ ఇంధనం .అలాగే దేశవ్యాప్తంగా రవాణా అయ్యే ఏకైక అతిపెద్ద సరుకు; అందువల్ల బొగ్గు గనులు, సరఫరా వినియోగం భారత ఆర్థిక వ్యవస్థ వృద్ధికి ప్రధానమైనది.
బొగ్గు తరలింపు మౌలిక సదుపాయాలకు సంబంధించి వాణిజ్య, పరిశ్రమల మంత్రిత్వ శాఖ ప్రత్యేక దృష్టి పెట్టడం, రైల్వే , రోడ్డు రవాణా, జాతీయరహదాఉలు, పోర్టులు, షిప్పింగ్, జలవనరుల మంత్రిత్వశాఖలు ఈ దిశగా పనులు చేపట్టడంతో బొగ్గు ఉత్పత్తి సామర్ధ్యం దేశీయ డిమాండ్ ను మించి ఉంది. ప్రధానమంత్రి గతి శక్తి కార్యక్రమానికి అనుగుణంగా, అన్ని మౌలిక సదుపాయాల మంత్రిత్వ శాఖల సమన్వయంతో సమీకృత మౌలిక సదుపాయాల అభివృద్ధి, బహుళ-మోడల్ కనెక్టివిటీ ద్వారా బొగ్గు ఉత్పత్తి , తరలింపు సామర్థ్యాన్ని మరింత పెంపొందించడానికి కృషి జరుగుతోంది.
సమావేశంలో చర్చించిన విధంగా బొగ్గు తరలింపునకు సంబంధించి ప్రధాన విధానం దీని వాటాను 64 శాతం నుంచి 75 శాతానికి 2030 ఆర్థిక సంవత్సరానికి విస్తరింపచేయడానికి ఉద్దేశించినది. చత్తీస్ఘడ్, ఒడిషాలలో బొగ్గు తరలింపును మరింత విస్తృతపరిచేందుకు గతిశక్తి విధానాలకు అనుగుణంగా 14 రైల్వే మౌలిక సదుపాయాల ప్రాజెక్టులు అమలులో ఉన్నాయి. 2026 ఆర్ధిక సంవత్సరం వరకు బొగ్గు తరలింపునకు సంబంధించిన రైల్వేల లైన్ సామర్థ్యానికి సంబంధించిన అంశాలను తగిన విధంగా పరిష్కరించడం జరిగింది. ప్రైవేటు కంపెనీలను బొగ్గు ఉత్పత్తిలో ప్రోత్సహించేందుకు రైల్వేలు కన్వర్షన్ ఫీజును ప్రైవేట్ సైడింగ్నుంచి ప్రైవేట్ రవాణా టెర్మినల్కు కోటి రూపాయల నుంచి 10 లక్షలకు తగ్గించింది
రైల్వే మంత్రిత్వశాఖ సరకు రవాణా సమాచార వ్యవస్థ ను అభివృద్ధి చేసింది . ఇది సరకు రవాణా రైళ్ల గమనాన్ని పరిశీలిస్తుంది. ఇది సరకు రవాణా , ఇతర చార్జీలను లెక్కిస్తుంది. సెంటర్ ఫర్ రైల్వే ఇన్ఫర్మేషన్ సిస్టమ్స్  ఫ్రైట్ బిజినెస్ డాటా ఇంటిగ్రేషన్  సేవలు కూడా అందిస్తుంది. దీనిని కస్టమర్లు తమ అంతర్గత ఎం.ఐ.ఎస్ నెట్ వర్క్ ల తో అనుసంధానం చేసుకోవడానికి పనికి వస్తుంది.
ఇలాంటి సదుపాయాన్నే పోర్టు కమ్యూనిటీ సిస్టమ్  పేరుతో మినిస్ట్రీ ఆఫ్ పోర్ట్స్ షిప్పింగ్ వాటర్వేస్ అభివృద్ధి చేసంది. ప్రభుత్వ ఏజెన్సీలు,టెర్మినల్ ఆపరేటర్లు, ట్రేడర్ల మధ్య సరైన సమాచార మార్పిడికి ఇది వేదికగా ఉపయోగపడుతుంది. మౌలిక సదుపాయాలు సమకూర్చే మంత్రిత్వశాఖల డిజిటైజేషన్ దేశంలో బొగ్గు తరలింపు సామర్ద్యాన్ని పెంచేందుకు దోహదపడుతుంది.
దీనికితోడు, పిఎం గతిశక్తి ఎన్.ఎం.పి తో ప్రారంభ స్థానం నుంచి గమ్యస్థానానికి అనుసంధానతను కల్పించడానికి జాతీయ రహదారులు, రాష్ట్ర రహదారులు, పిఎంజిఎస్ వై రోడ్లు బొగ్గు మంత్రిత్వశాఖకు అందుబాటులో ఉండే విధంగా రోడ్ ట్రాన్స్ పోర్టు, జాతీయరహదారుల మంత్రిత్వశాఖ తగిన చర్యలు తీసుకుంటోంది. బొగ్గు సామర్ధ్యాన్ని పెంపొందించేందుకు అవసరమైన అన్ని చర్యలు తీసుకుంటోంది.
ఇందుకు సంబంధించిన ప్రణాళిక బొగ్గు తరలింపులో లాజిస్టిక్ ఖర్చులు తగ్గించేందకు, బొగ్గు రంగంలో సామర్ధ్యాన్ని పెంపొందించేందుకు ఇది ఉపకరిస్తుంది.
రసాయనాలు, ఎరువుల మంత్రిత్వ శాఖ
2020 జూలై నెలలో రికార్డు స్థాయిలో 24,016 మెట్రిక్ టన్నుల ఎరువులు ఉత్పత్తి చేసిన - ఎఫ్.ఏ.సి.టి.
రసాయనాలు, ఎరువుల మంత్రిత్వ శాఖ పరిధిలోని కేంద్ర ప్రభుత్వ రంగ సంస్థ, ఫెర్టిలైజర్సు అండ్ కెమికల్సు ట్రావన్కోర్ లిమిటెడ్  ఈ ఏడాది ఉత్పత్తి మరియు అమ్మకాలలో రికార్దులను అధిగమించి లాభాల బాటలో పయనిస్తోంది.
ఎఫ్.ఏ.సి.టి. విడుదల చేసిన ప్రకటన ప్రకారం, కంపెనీ, 2020 జనవరి నెలలో సాధించిన, 23,811 మెట్రిక్ టన్నుల ‘అమ్మోనియం సల్ఫేట్’ నెలవారీ అత్యధిక ఉత్పత్తిని అధిగమించి, 2020 జులై నెలలో, అత్యధిక నెలవారీ ఉత్పత్తి, 24,016 మెట్రిక్ టన్నులను సాధించింది.
ఎఫ్.ఏ.సి.టి. సంస్థ ప్రధానంగా దక్షిణ భారత మార్కెట్ కోసం, ఎన్.పి. 20:20:0:13  మరియు అమ్మోనియం సల్ఫేట్ అనే రెండు ఎరువుల ఉత్పత్తులను తయారు చేస్తోంది.
కోవిడ్ సమయాల్లో సురక్షితమైన నిర్వహణ కోసం, కంపెనీ తన ఆపరేషన్ షెడ్యూలు, ముడిసరుకు ప్రణాళిక, రవాణా మరియు ఉత్పత్తి అమ్మకాలలో తగిన అనుసరణలను అమలు చేయడం ద్వారా ఎరువుల ఉత్పత్తిని మెరుగుపరుచుకుంది.
ఆర్థిక మంత్రిత్వ శాఖ
కుశీనగర్ విమానాశ్రయాన్ని కస్టమ్స్ నోటిఫైడ్ విమానాశ్రయంగా ప్రకటన
ఉత్తరప్రదేశ్లోని కుశీనగర్ విమానాశ్రయాన్ని కస్టమ్స్ నోటిఫైడ్ విమానాశ్రయంగా 'కేంద్ర పరోక్ష పన్నులు, సుంకాల బోర్డు'  ప్రకటించింది. 13.09.2021న, నోటిఫికేషన్ నంబర్ 72/2021-కస్టమ్స్  ద్వారా నోటిఫై చేసింది. బౌద్ధ యాత్రికులు సహా అంతర్జాతీయ ప్రయాణీకులు కూడా ఇక్కడి నుంచి రాకపోకలు సాగించవచ్చు.
వ్యవసాయ మంత్రిత్వ శాఖ
భారత్, భూటాన్ల మధ్య వ్యవసాయ ఉత్పత్తుల మార్కెట్కు కొత్త యాక్సెస్
భారతదేశం, భూటాన్ మధ్య ద్వైపాక్షిక వాణిజ్య సంబంధాలలో గణనీయమైన విజయం నమోదు చేయబడింది. భారత ప్రభుత్వపు జాతీయ మొక్కల సంరక్షణ సంస్థ , వ్యవసాయ రైతు సంక్షేమ మంత్రిత్వ శాఖ, భూటాన్ వ్యవసాయం మరియు ఆహార నియంత్రణ అథారిటీ , వ్యవసాయ మరియు అటవీ మంత్రిత్వ శాఖ, భూటాన్ రాయల్ గవర్నమెంట్ మరియు భారత రాయబార కార్యాలయం మధ్య సన్నిహిత సమన్వయం ఫలితంగా ఒక నోటిఫికేషన్ జారీ చేయడమైంది. దీని ప్రకారం ఇరు దేశాల మధ్య వ్యవసాయ ఉత్పత్తుల కోసం కొత్త మార్కెట్ యాక్సెస్ తెరవబడింది. దీని ఫలితంగా ఆపిల్, బంగాళాదుంప, కమలపండ్లు, అల్లం, వక్కలను భూటాన్ నుండి భారతదేశానికి మార్కెట్ చేసేందుకు.. ఇదే సమయంలో భారత్ నుంచి టొమాటో, ఉల్లిపాయ మరియు బెండకాయలను భూటాన్ దేశంలో మార్కెట్ చేసేందుకు కొత్త యాక్సెస్ లభించింది.